钦定古今图书集成/明伦汇编/氏族典/第134卷 > 《廖用贤尚友录》 > 秦燿
## 钦定古今图书集成/明伦汇编/氏族典/第134卷 > 《廖用贤尚友录》 > 秦燿

按《无锡县志》：“燿字道明，禾之子。隆庆五年进士，选庶
吉士，改兵科给事中。奉使册封衡藩，遭母丧，起补刑
科，历吏科都给事中。充庚辰会试分考，进太常少卿，
历太仆卿，移光禄，擢右佥都御史，巡抚南赣。岑冈贼
李佩文，彪遗孽也，剽劫远近，势甚充斥，燿讨平其巢。
南雄妖僧李圆朗，聚党数万，为四省忧。燿计禽其渠”，
其众悉解。拜副都御史，进抚全楚归。